بعد “فيلم سكر”.. ماذا لو تحولت بعض الروايات لأفلام غنائية؟
#000011
مين قال إن الأكل الصحي والسعر المناسب مابيتجمعوش؟
#000017
مصممين أزياء نجمات الزمن الجميل.. أبطال خفية وراء فساتين تعلقنا بها
#000019
تأسيس منظمة عالمية لمعالجة تحديات المياه مقرها الرياض
#000028
ازاي تستغلي وقت لنفسك لما يبقوا الولاد في المدرسة؟
#000048
بمناسبة الرجوع للمدارس، ما بتصدقي الولاد ينشغلوا في حاجة وترتاحي شوية وتاخدي وقت لنفسك، مش كرهًا في ولادك لا سمح الله، بس الإنسان برضه يحب شوية وقت لنفسه كده. وبما إن لحد سن المدرسة الولاد بيبقوا لازقين فيكي، ومُلزمين منك في كل حاجة من الألف إلى الياء، وحياتك بتبقى عبارة عنهم وبتنسي نفسك وسط مشاغلهم، عايزين نقترح عليكي شوية اقتراحات تخليكي تستغلي وقت وجود الولاد في المدرسة أحسن استغلال.
#000049
طبعًا في حالة إنك مش بتعرفي تخلصي مشاويرك والولاد لازقين فيكي، استغلي الفرصة واعملي مشاويرك أيًا كان نوعها، سواء تنزلي تلفي في السوبر ماركت براحتك وتشتري حاجتك بروقان، أو تنزلي تفطري مع صاحباتك، أو كمان تروحي الكوافير من غير ما تبقي شايلة هم إنك هتتأخري على الولاد، أو لا قدر الله تضطري تاخديهم معاكي الكوافير، أي مشوار من أي نوع هيكون عندك الفرصة تعمليه وأنتي بالك مرتاح.
#000050
فرصة من دهب إنك تهتمي ببشرتك وشعرك، وتقعدي تعملي ماسكات براحتك، من غير ما تضطري تغسلي وشك بسرعة أو تنسي إن الماسك على وشك علشان اتلهيتي في الولاد. الوقت ده تقدري تعملي روتين جميل يشمل كل أنواع الدلع، وتاخدي أطول وأروق دوش في حياتك، من غير زن وتخبيط على الباب.
#000051
وعلشان تنجزي أكتر من حاجة في الوقت ده، هنقترح عليكي ماسكات سريعة وكمان نتيجتها ومفعولها بيبانوا على طول، وكمان مكوناتهم سهل تلاقيها في مطبخك علشان ماتاخديش وقت ومجهود.
#000052
ماسك العسل والزبادي
#000053
علشان العسل له خصائص مهدئة ومرطبة للبشرة، وبيحتوي على مضادات الأكسدة والليمون ومعروف بقدرته على شد البشرة والتخلص من الجلد الميت ده غير التفتيح والتنقية، وطريقته سهلة، بتحطي علبة زبادي وعليها معلقتين عسل نحل وتحطيهم 10 دقايق وبعدين اغسلي وشك بمياه فاترة.
#000054
ماسكات ووصفات القهوة كتير، لكن الأسهل هو ماسك القهوة مع الحليب، حطيه على بشرتك ربع ساعة، وبعدها دلكي وشك لمدة دقيقتين واغسليه بمياه باردة، هتحسي إنه شال الجلد الميت وبيظهر بشرتك نضرة عن الأول.
#000055
الحقي نامي ساعتين
#000056
دي بديهيات! ممكن تاخدي حقك كإنسان طبيعي في نوم متواصل عميق جميل يروّق البال ويفوّق الجسم ويحل كل المشاكل كده. الكام ساعة اللي الولاد بيروحوا فيهم المدرسة مش شرط يكون في تارجت خطير تحققيه، عادي ممكن الإنجاز يبقى إنك نمتي كام ساعة من غير قلق في النص، ومن غير دوشة، ومن غير ما حد يصحيكي في عز النوم يقولك “ماما ده ضربني” “ماما عايز أشرب لبن العصفور دلوقتي” وكل ده.
#000057
لو مش عايزة تنزلي من البيت ولا تفرهدي نفسك، ممكن تستغلي الفرصة في إنك تعملي لنفسك فطار باشاوات بكل روقان، وتقعدي تظبطيه على رواقة، اعملي عصير وساندوتش بتحبيه، هيبقى عندك وقت تهندمي الأكل والشرب من غير ما تبقي مستعجلة، وهتقدري تاكلي وتشربي بروقان من غير ما تحسي إن في حد بيجري وراكي، وتبطلي تقولي الجملة المعتادة بتاعة “نفسي أشرب نسكافيه من غير ما يبرد”.
#000059
بنقترح تتفرجي على وصفات للفطار من الشيف آية حبيب، والأجواء بتاعت الفديو والتصوير بتاعتها هتشجعك تعملي فطار رايق كده في ضوء الشمس زيها، ممكن تجربي الوصفة دي.
#000061
في الحالة دي، ممكن نقترح عليكي تتفرجي على أفلام أو مسلسلات كوميدية، علشان تفرفشي وتروقي دماغك قبل ما الولاد يرجعوا وتقدري تستقبليهم بمرح وخفة دم تهوّن عليكي المسؤوليات، وممكن تتفرجي على أفلام رومانسية حيث إنها غايبة عن حياتك من ساعة ما خلفتي.
#000064
لو ناوية على فسحة بمعنى الكلمة، وعايزة تستغلي الوقت بجد، ممكن تحجزي في أي مكان تعملي فيه سبا وجاكوزي وكل الحركات دي كام ساعة تروقي نفسك، وترجعي بكامل إشراقتك ونضارتك للحياة تاني، وتاخدي الولاد من المدرسة بقى وأنتي رايقة.
#000065
طبعًا حاطين في اعتبارنا إنك مش عايزة تختاري مكان بعيد علشان عايزة تلحقي تروحي وترجعي قبل ميعاد رجوع الولاد من المدرسة، علشان كده هنقترح عليكي أقرب أماكن تعملي فيها داي يوز وهنقولك الأسعار:
#000066
الفيلا موقعها استراتيجي لأنها على بعد 12 كيلو متر من وسط القاهرة في المعادي، علشان كدة تعتبر من الاختيارات المفضلة لكل اللي بيدوروا على عروض الداى يوز فى القاهرة من غير سفر، وسعر الداي يوز للشخص الواحد حوالي 700 جنيه.
#000067
دي كمان في وسط القاهرة، موقعها في المنيل، والمواعيد من 9 الصبح لـ 6 بالليل، يعني هتلحقي تودي الولاد المرسة وتروحي براحتك، الأسعار بتبدأ من 600 جنيه للفرد بدون وجبة، و825 بإضافة وجبة، أما استخدام حمام السباحة ب 150 جنيه
#000068
طرق كتير تقدري تستغلي بها الوقت الذهبي والفرصة الوحيدة ليكي في اليوم اللي بيبقى الوقت فيها بتاعك أنتي، وحتى لو استغتليتيه بأبسط طرق، حسي بقيمة ده واحتفلي بالإنجاز علشان هيفرق معاكي في يومك والتزاماتك، وهيبقى عندك طاقة تواجهي بها المسؤوليات دي، وربنا يعينك ويكتر من أوقات فراغك.
#000069
فيسبوك تابعنا على فيسبوك تويتر تابعنا على تويتر يوتيوب تابعنا على يوتيوب إنستجرام إنستجرام على إنستجرام
#000073
اعجابات متابعون متابعين مشترك
#000074